ΓΡΑΠΤΗ ΕΡΩΤΗΣΗ E-3754/00

υποβολή: Daniel Varela Suanzes-Carpegna (PPE-DE) προς την Επιτροπή

(4 Δεκεμβρίου 2000)

Θέμα: Χωροταξία της ΕΕ: πρόγραμμα TERRA

Το TERRAπήρξε ένα από τα προγράμματα που εγκρίθηκαν στα πλαίσια των μέτρων πρωτοβουλίας σύμφωνα με τις διατάξεις του άρθρου 10 του Κανονισμού του Ευρωπαϊκού Ταμείου Περιφερειακής Ανάπτυξης για την περίοδο 1994-1999, και δυνάμει του οποίου χρηματοδοτήθηκε σειρά σχεδίων κατά τη διάρκεια της περιόδου 1997-1999. Το πρόγραμμα TERRA, όπως και η κοινοτική πρωτοβουλία Interreg II C, καταρτίσθηκε ως ένα εργαστήριο για τη δοκιμή νέων μέσων και νέων μεθόδων χωροταξίας καθώς επίσης την αξιολόγηση των επιλογών που προτάθηκαν από την Ευρωπαϊκή Χωροταξιακή Στρατηγική (ΕΧΣ).

Θα μπορούσε η Επιτροπή να ενημερώσει για τα αποτελέσματα του προγράμματος TERRA και τα πορίσματα στα οποία η Ευρωπαϊκή Επιτροπή κατέληξε, καθώς επίσης τη σχέση τους και την επιρροή τους στην ΕΧΣ, κυρίως όσον αφορά τις παραθαλάσσιες περιοχές της Περιφέρειας που αναφέρονται στον στόχο αριθ. 1 της σημερινής Ευρωπαϊκής Ένωσης;

Απάντηση του κ. Barnier εξ ονόματος της Επιτροπής

(25 Ιανουαρίου 2001)

Το πρόγραμμα TERRA έχει καταρτιστεί ως ένα εργαστήριο για τη δοκιμή νέων προσεγγίσεων και μεθόδων χωροταξικού σχεδιασμού. Στο πλαίσιο του προγράμματος αυτού έχουν συναχθεί διάφορα συμπεράσματα που είναι δυνατόν να αποτελέσουν τη βάση προσανατολισμών για άλλα σχέδια σε τοπικό, περιφερειακό, εθνικό και κοινοτικό επίπεδο, όπως για παράδειγμα η ανάγκη νέων προσεγγίσεων στον τομέα της χωροταξίας, η αειφόρος ανάπτυξη ως προτεραιότητα της τοπικής ανάπτυξης, η σημασία της εταιρικής σχέσης μεταξύ των πολιτών και των τοπικών κοινοτήτων, οι συνεργίες που αναπτύσσονται με τη διαπεριφερειακή συνεργασία, η ανάπτυξη νέων μέσων όπως τα παρατηρητήρια στήριξης της πολιτικής ολοκληρωμένης ανάπτυξης.

Ορισμένα σχέδια του προγράμματος TERRA αφορούσαν παραθαλάσσιες περιοχές της περιφέρειας, όπως τα σχέδια LORE και DIAS.

Το σχέδιο LORE, για το συντονισμό του οποίου ήτανπεύθυνη η Επαρχία Ικαρίας στην Ελλάδα, στο πλαίσιο εταιρικής σχέσης με τον Δήμο του Alcamo και τον Δήμο της Ragusa στη Σικελία, η Νομαρχία Ηρακλείου και η Νομαρχία Μαγνησίας στην Ελλάδα, επέτρεψε την ανάπτυξη και λειτουργία τοπικών παρατηρητηρίων στόχος των οποίων ήταν να τεθεί σε λειτουργία ένας μηχανισμός συντονισμού και ελέγχου του χωροταξικού σχεδιασμού, για τον οποίο ήταν μέχρι τότεπεύθυνοι οι φορείς τοπικής αυτοδιοίκησης και άλλοι τοπικοί φορείς.

Το σχέδιο ΔΙΑΣ,πεύθυνη για το οποίο ήταν η περιφέρεια Κρήτης στο πλαίσιο εταιρικής σχέσης με τοω Δήμο Συρακουσών στη Σικελία, αφορά τις δράσεις χωροταξικού σχεδιασμού με ιδιαίτερη έμφαση στην προστασία, τη διαχείριση και την προώθηση του φυσικού περιβάλλοντος και της πολιτιστικής κληρονομιάς των περιοχών με κοινά προβλήματα και χαρακτηριστικά. Έτσι, το σχέδιο πρότεινε στρατηγικές ανάπτυξης για ορισμένες ορεινές και παράκτιες περιοχές της Μεσογείου με μεγάλη περιβαλλοντική και πολιτιστική αξία που απειλείται σοβαρά από τον ανθρώπινο παράγοντα.

Το στρατηγικό πλαίσιο της ευρωπαϊκής προοπτικής χωροταξικής ανάπτυξης εξασφάλισε το κατάλληλο πολιτικό πλαίσιο και τους απαιτούμενους προσανατολισμούς στο πρόγραμμα TERRA. Έμαθε στους τοπικούς φορείς να βλέπουν πέρα από τα γεωγραφικά όρια και τα όρια που επιβάλλουν οι διοικητικές αρμοδιότητες και να εξετάζουν θέματα ευρύτερου ενδιαφέροντος. Το πρόγραμμα TERRA επιβεβαίωσε την ορθότητα των πολιτικών επιλογών της ΕΠΧΑ για την τοπική δράση τονίζοντας τα προβλήματα που θέτει η δημιουργία δικτύων διαφορετικών χωροταξικών προσεγγίσεων και διοικητικών αρμοδιοτήτων.